ועדת הכספים, כנסת 25, פרוטוקול מספר 180, 2023-06-26 00:00

משה גפני: שינויים בתקציב לשנת 2023

משה גפני:  אני מתחיל ב-04-001 – משרד ראש הממשלה

גד רחמני: הפנייה התקציבית נועדה להעברת עודפים משנת התקציב 2022 לשנת התקציב 2023, בסך של מיליון 119,896 אלפי ₪

גד רחמני:  עיקרי הפנייה וחלוקת התכניות: תכנית 04-51051 – 316 מיליון, תכנית 04-5203 של משרד התפוצות – 57 מיליון, תכנית 04-5211 של משרד ירושלים ומסורת – 48 מיליון, תכנית 04-5213 של משרד ההתיישבות – 105 מיליון, וכן תכניות נוספות כמפורט בדפי ההסבר

משה גפני: מי בעד אישור הפנייה, ירים את ידו? מי נגד, מי נמנע?     

משה גפני: הפנייה אושרה

משה גפני: 06-001 -  משרד הפנים

טל ישראלי: הפנייה התקציבית נועדה להעברת עודפים משנת התקציב 2022 לשנת התקציב 2023, בסך של 106 מיליון ₪ בהוצאה לתכניות הבאות: 45

טל ישראלי: 5 מיליון ₪ לתכנית 06-2002 – מטה ופעולות המשרד, 41

טל ישראלי: 9 מיליון לתכנית 06-2101 – בחירות מוניציפאליות והבחירות הכלליות

משה גפני: למה מיועד הכסף הזה?     

טל ישראלי: להיערכות לקראת הבחירות שיש ממש עכשיו

משה גפני: זה עודפים

טל ישראלי: כי בשנת 2022 כבר התחילו לעשות את ההתחייבויות לקראת הבחירות שיש השנה

טל ישראלי: יש כל מיני התקשרויות שצריך לעשות מבעוד מועד

משה גפני: מי עושה את זה?     

טל ישראלי: משרד הפנים

טל ישראלי:  הממונה על הבחירות אחראי על הבחירות המוניציפאליות

משה גפני: זה לא קשור לוועדת הבחירות הכלליות?     

טל ישראלי: לא, זה לא קשור לוועדת הבחירות הכלליות, למרות שיש הוצאות שמשרד הפנים עושה גם עבור ועדת הבחירות הכלליות, כמו פנקסי בוחרים

טל ישראלי:  10 מיליון ₪ עבור תכנית 06-2201 – עדות לא יהודיות

משה גפני:  מה זה?     

טל ישראלי: זה התקצוב המקביל של המשרד לשירותי דת

משה גפני: למה מיועד הכסף הזה?     

ינון אזולאי: לבינוי, פיתוח ושיפוץ המוסדות

טל ישראלי: רוב העודפים הם עבור מוסדות ובתי עלמין של עדות לא יהודיות, כמו בניית בית עלמין או שיפוץ של בית עלמין

משה גפני: איפה? את יכולה להצביע על מקום?     

טל ישראלי: זו רזולוציה של משרד הפנים

איתן כהן: זה בכל הרשויות המקומיות הערביות, אם זה בבוסתאן אל-מרג', אם זה בדיר אל-אסד

איתן כהן:  בבוסתאן אל-מרג' יש סוגיה של שיפוץ בית עלמין והרחבתו ובדיר אל-אסד יש בית לוויות

איתן כהן:  יש רשימה שהיא אין סופית

משה גפני: מה זה "אין סופית"?     

איתן כהן: היא רבה

איתן כהן:  יש הרבה מאוד בקשות, כי תפיסת המשרד היא לסייע לכל הרשויות

משה גפני:  כמה יש בתקציב הזה?         

טל ישראלי: כאן אתם רואים רק את העודפים

איתן כהן: התקצוב השנתי הוא כ-15 מיליוני שקלים בשנה

משה גפני: 10 מיליון עודפים?     

איתן כהן: בשנה שעברה נפתחו - -     

משה גפני: הממשלה הקודמת לא עשתה כלום בעדות הלא יהודיות

משה גפני:  מי בעד פנייה מס' 06-001, ירים את ידו? מי נגד, מי נמנע?     

משה גפני: הפנייה אושרה

ינון אזולאי: זה לא כסף שמספיק לכל בתי העלמין ומבני הדת בעדות הלא יהודיות, צריך להוסיף שם

טל ישראלי: יש גם תקציב במסגרת החלטת הממשלה לתכנית החומש של החברה הערבית

ינון אזולאי: זה החומש האחרון?     

טל ישראלי: כן, יש תוספות תקציביות שנועדו - -     

משה גפני: זה לא נכון

משה גפני:  את מדברת על מה שהובטח להם בממשלה הקודמת? הממשלה הקודמת לא התכוונה ליישם את זה

ינון אזולאי: אנחנו מתכוונים

משה גפני: 33-001 – משרד החקלאות ופיתוח הכפר

אוהד מרדכי: הפנייה התקציבית נועדה להעברת עודפים משנת התקציב 2022 לשנת התקציב 2023, בסך של 360,025 אלפי ₪ בהוצאה, לתכניות התקציב הבאות: הוצאות שוטפות ופעילות המשרד – 131,648 אלפי ₪, הוצאות שוטפות לפעילות – 19,357 אלפי ₪, תמיכות ומחקרים בחקלאות – 179,300 אלפי ₪

משה סולומון: כמה חקלאים קיבלו מתוך הסכום שיש בתכנית 33-0602? מה בוצע עד עכשיו?     

אוהד מרדכי: זה עודפים משנה שעברה

סיון ינקוביץ': התכנית בשנת 2022 תוקצבה במיליארד 131 מיליון שקל

אוהד מרדכי: בביצוע אנחנו רואים מיליארד 40 מיליון

משה סולומון: בסיס השאלה שלי נבע מהעובדה שיש פניות של חקלאים שהסעיף הזה אמור להגיע אליהם והם לא מקבלים

משה סולומון:  כדאי לשים לב שיש המון המון חקלאים שפועלים, מחזיקים שטחים ולא מקבלים את התמיכות האלו

ולדימיר בליאק: אפשר להרחיב קצת על תמיכות ועל צער בעלי חיים, על מה זה כולל? מדובר על כמעט 21 מיליון שקל

משה גפני: בתקציב משרד החקלאות יש תקציב לצער בעלי חיים

ולדימיר בליאק: זה מאוד מאוד חשוב

משה גפני: מה שקרה זה שמישהו מחברי הקואליציה הקודמת ביקש בכספים קואליציוניים תוספת אחרת שלא נוגעת לסעיף שמופיע במשרד החקלאות

ולדימיר בליאק: לאותה מטרה

משה גפני: לא לאותה מטרה

חמד עמאר: סירוס חתולים

ולדימיר בליאק: גם פה רשום סירוס חתולים

משה גפני: זו לא אותה מטרה, זו מטרה אחרת

ולדימיר בליאק: כי סירוס חתולים אצלכם שונה מסירוס חתולים בממשלה הקודמת

משה גפני: אנחנו אמרנו אז שיש ילדים שקיצצו בתקציב שלהם בבית הספר או בגני הילדים

ולדימיר בליאק: פגשתי עכשיו מישהי שיצאה מדיון בוועדת העבודה והרווחה על כיסאות לילדים נכים

ולדימיר בליאק:  היה דיבור שם על תקציב של שני מיליון שקל כדי לשדרג את הכיסאות שהקואליציה לא מוצאת אותו, לכן אל תדבר איתי על קיצוצים לילדים

משה גפני: רק סיפרתי את העובדות, לא אמרתי מעבר לזה

ולדימיר בליאק: אני מדבר על הצביעות, כי זה בדיוק אותו עיקור ובדיוק אותו סירוס

חמד עמאר: כל העודפים כאן שעברו ל-2023 לא מגדילים את התקציב בצורה בלתי רגילה? למה לא עשינו התאמות מראש?     

אוהד מרדכי: העודפים פה הם התחייבויות והתקשרויות שהיו משנה שעברה

אוהד מרדכי:  אנחנו עכשיו מעבירים כסף שלא נוצל בשנה שעברה בשביל התקשרויות שכבר נעשו

חמד עמאר: כן, אבל הסכומים מאוד גדולים כאן

חמד עמאר:  כמה בכלל התקציב של משרד החקלאות בשנת 2022?     

אוהד מרדכי: כשני מיליארד

חמד עמאר: אני רואה כאן שקרוב לחצי מהתקציב לא נוצל

אוהד מרדכי: בערך 15%

ינון אזולאי: מה, השר הקודם לא ניצל את זה? אם לא ניצלו את זה, הממשלה הקודמת הייתה ממש לא בסדר

ולדימיר בליאק: מה זה מינהלת תנופה?     

סיון ינקוביץ': מדובר על מינהלת שמטפלת בקצוות האחרונים של מה שנשאר לטפל בזכאים של מפוני גוש קטיף, הסכמי העתקה

ולדימיר בליאק: למה זה שייך למשרד החקלאות?     

סיון ינקוביץ': כי ב-2015 החליטו להעביר את זה למשרד החקלאות

ינון אזולאי: הייתה שם את החטיבה להתיישבות

משה גפני: היה דיון שלם לפני הרבה שנים

משה גפני:  בסוף זה נכנס למשרד החקלאות, אבל אין לזה סיבה אמיתית

ולדימיר בליאק: מה נשאר עדיין?     

סיון ינקוביץ': יש כמה הסכמי העתקה שמתנהלים ואלה התיקים הבודדים האחרונים שנשארו

ולדימיר בליאק: מתי אמור להסתיים כל הסיפור הזה?     

סיון ינקוביץ': בסוף השנה הזאת או בסוף שנה הבאה

ולדימיר בליאק: זאת השנה האחרונה שאנחנו מטפלים במפונים?     

סיון ינקוביץ':  יכול להיות שיהיו שאריות

ינון אזולאי: אל תתחייבי, כי גם בשנה שעברה אמרו לנו את זה

משה גפני: זה לא הולך להסתיים בשנה הבאה

משה גפני:  אנחנו מקבלים את התשובות האלו כבר הרבה שנים

משה גפני:  זה לא בסדר, היה צריך לסיים את העניין הזה

ולדימיר בליאק: התייעצות סיעתית

משה גפני: מי בעד אישור פנייה מס' 33-001, ירים את ידו? מי נגד, מי נמנע?     

משה גפני: הפנייה אושרה

ולדימיר בליאק: רוויזיה

משה גפני: 34-001 – משרד האנרגיה

דוד מור: פנייה 34-001 מעבירה עודפים משנת 2022 לשנת 2023 בהיקף של 103 מיליון 555 אלפי שקלים, לפי הפירוט הבא: תכנית 34-3002 לתפעול ופעולות – שמונה מיליון 140,000 שקלים, תכנית 34-3003 ליחידות מקצועיות – 79 מיליון 631 אלפי שקלים

משה גפני: מה זה מינהל האדמה והים?     

דוד מור: זה המכון הגיאולוגי

ולדימיר בליאק: מה התפקיד שלו?     

דוד מור: המכון הגיאולוגי הוא מכון מחקר שבוחן את מצב הקרקע בישראל

ולדימיר בליאק: איפה הוא נמצא?         

דוד מור: בגבעת רם

חמד עמאר: זה נמצא ביחידת מינהל האדמה והים?      

דוד מור: כן

דוד מור:  הייתה בעבר החלטת ממשלה שרצתה לאגד את כל מכוני האנרגיה להחלטה אחת והיא בוטלה, אבל התכנית עדין קיימת במינהל האדמה והים

ולדימיר בליאק: מה התקציב של המכון הזה, אם אנחנו מעבירים 16 מיליון עודפים?      

דוד מור: התקציב שלו בשנת 2022, שזו השנה שממנה יצאו עודפים, היה 75 מיליון 190,000 שקלים

ולדימיר בליאק: והשנה?     

דוד מור: בשנת 2023 התקציב הוא 65 מיליון - -       

חמד עמאר: ירד התקציב בגלל ה-15 המיליון?      

דוד מור: כן, יש את העודפים

דוד מור:  בין 2022 ל-2023 הייתה הפחתה רוחבית בממשלה של 12

דוד מור: 45%, שזה גם מפחית את התקציב

ולדימיר בליאק: כמה משרות יש במכון?      

דוד מור: 117 משרות

ולדימיר בליאק: התקציב שלכם ירד השנה?     

דוד מור: כן

ולדימיר בליאק: איפה הקיצוץ?            

דוד מור: הקיצוץ הוא לא בכוח האדם

דוד מור:  היו במסגרת החלטת הממשלה על התקציב הפחתות גם בכוח אדם, אבל המשרד קיבל תוספת של כוח אדם כך שהוא לא נפגע בכוח האדם

ולדימיר בליאק: המכון הזה הוא יחידת סמך של המשרד?     

דוד מור: כן, הוא כפוף למנכ"ל משרד האנרגיה ונמצא בתוך המבנה הארגוני של המשרד

חמד עמאר: מה היה התקציב של היחידות המקצועיות ב-2022?     

ראפת דיבסי: תקציב המזומן שלנו בבסיס היה 367

ראפת דיבסי:  כולל העודפים הוא 457 מיליון

חמד עמאר: העודפים של 2021 או העודפים האלה?     

ראפת דיבסי: העודפים של 2021

חמד עמאר: כמה התקציב של 2023

ראפת דיבסי: התקציב אמור להיות כמעט אותו סדר גודל

דוד מור: בשנת 2022 התקציב של היחידות המקצועיות היה 367,033,000 שקלים

דוד מור:  בשנת 2023 התקציב גבוה יותר, הוא 379 מיליון - -     

חמד עמאר: כולל העודפים שאתה מוסיף להם עכשיו?     

דוד מור: לא כולל העודפים

דוד מור:  מעבר לזה יש גם העברת עודפים שעוברת בין השנים

ולדימיר בליאק: התייעצות סיעתית

משה גפני: מי בעד פנייה 34-001, ירים את ידו? מי נגד, מי נמנע?      

משה גפני: הפנייה אושרה

ולדימיר בליאק: רוויזיה

משה גפני: 43-001 - המרכז למיפוי ישראל

יפתח עשהאל: פניית עודפים של המרכז למיפוי ישראל על סך של 27 מיליון 126 אלפי ₪, מחולק בין שתי התכניות הבאות: 43-0201 לתקנת שכר והתפעול – 6 מיליון 946 אלפי ₪ ו43-0301 – 32 מיליון 539 אלפי ₪

ולדימיר בליאק: בכמה עובדים מדובר בתכנית 43-0201?      

יפתח עשהאל: 220 עובדים

ולדימיר בליאק: כמה עובדים נוספו בשנה האחרונה?     

יפתח עשהאל: זאת אותה כמות כמו שנה שעברה

ולדימיר בליאק: מה המרכז הזה עושה?     

יפתח עשהאל: הוא אחראי על המיפוי, מפעיל גם בהתקשרויות וגם בהפעלה פנימית מודדים, ומייצר תוצרים בנושא הזה

יפתח עשהאל:  הוא נותן את השירות למשרדי הממשלה ולשוק הפרטי בנושא המיפוי

ולדימיר בליאק: זו יחידה נפרדת?     

יפתח עשהאל: זו יחידת סמך של משרד השיכון

ולדימיר בליאק: מה זו המערכת שמתפעלת את המרכז ואת הפעילות של המיפוי?      

יפתח עשהאל: מערכות המיפוי שהמשרד מתפעל לוקח מספר שנים לבצע

יפתח עשהאל:  המרכז מייצר קדסטר או מפות שהוא מוציא

ולדימיר בליאק: כמה שנים בונים אותו?     

יפתח עשהאל: גם בניית המערכות לוקח זמן, כמו קדסטר תלת מימד שזו טכנולוגיה חדשה שפותחה במרכז

ולדימיר בליאק:  זה הרבה מאוד כסף

ולדימיר בליאק:  רק כאן זה 32 מיליון שקל

יפתח עשהאל: נכון

יפתח עשהאל:  כל תכנית היום צריכה לעבור את המרכז

יפתח עשהאל:  הם מאוד משמעותיים כמעט בכל תהליך שקורה –מתכנון, בנייה, מיפוי, טאבו

יפתח עשהאל:  הכל עובר דרך המרכז

משה סולומון: 	אפשר להתחייב וזה לא יועבר?     

יפתח עשהאל: המשרד מנסה לפתח כמה שיותר, אבל לא תמיד הספק יכול לתת את זה

יפתח עשהאל:  בגלל זה נוצרים העודפים

חמד עמאר: כתוב כאן שכר ותפעול

חמד עמאר:  מה זה שכר? אנשים שהיו צריכים לקבל משכורת לא קיבלו את המשכורת?      

יפתח עשהאל: 	אין פה שום עניין של הלנת שכר, זה בעיקר התקציבים של התפעול

חמד עמאר: אז למה רשמו שכר?     

יפתח עשהאל: זה השם של התכנית

ולדימיר בליאק: התייעצות סיעתית

משה גפני: מי בעד פנייה מס' 43-001 – המרכז למיפוי ישראל, מי נגד, מי נמנע?     

משה גפני: הפנייה אושרה

ולדימיר בליאק: רוויזיה

משה גפני: 51-001 – הדיור הממשלתי

יגאל גואטה: הפנייה התקציבית נועדה להעברת עודפים משנת התקציב 2022 לשנת התקציב 2023, בסך של 103,533 אלפי ₪: לתכנית בינוי קריות ומשרדי ממשלה – 28,338 אלפי ₪, לתכנית בינוי בתי משפט – 9,900 אלפי ₪, ובתכנית גבייה לתשלומי שכר דירה – 65,295 אלפי ₪

משה גפני: מי בעד, מי נגד, מי נמנע?     

משה גפני: הפנייה אושרה

ולדימיר בליאק: רוויזיה

משה גפני: 70-001 – משרד הבינוי

יפתח עשהאל: פניית עודפים של משרד השיכון בסעיף הפיתוח שלו

יפתח עשהאל:  בתכנית 70-1001 – ארבעה מיליארד 408 מיליון 84 אלפים, בתכנית 70-1002 – 162 מיליון 863 אלפי ₪, בתכנית 70-2001 – 13 מיליון 395 אלפי ₪, בתכנית 70-3002 – 55 מיליון 483 אלפי ₪, בתכנית 70-3003 -940 מיליון 342 אלפי ₪

משה גפני: מי בעד אישור פנייה מס' 70-001, ירים את ידו, מי נגד, מי נמנע?     

משה גפני: הפנייה אושרה

ולדימיר בליאק: רוויזיה

משה גפני: ביום רביעי נדון על הבקשות לדיון מחדש ועל השינויים בתקציב

משה גפני:  תודה רבה, הישיבה נעולה